Imtella' Frar 20, 2021 - Aġġornata 20 Ta' Frar, 2021 10:07am Bħal kull nhar ta' Sibt, 'Sibtek' tal-lum għandu lest għall-pubbliku programm mimli daqs bajda. Fost dawk li se jaqsmu l-esperjenzi tagħhom fil-beraħ aktar tard illum, Clifford Galea, li se jitkellem fuq dak li għadda minnu frott il-ġudizzju niggieżi tan-nies. Imbagħad, Phyllisienne Brincat se titkellem fuq is-saħħa mentali u Doris se titħaddet fuq l-awtiżmu li għandu binha Liam. Fuq nota oħra, illum ukoll, il-kantant Ludwig Galea fost l-oħrajn se jirrakkonta kemm kellu idea żbaljata ta' xi ħadd li kien mingħalih li kien antipatku. Fil-programm tal-lum spazju wkoll għall-kompetizzjonijiet li Sibt wara Sibt irebbħu mijiet ta' ewro f'rigali lis-segwaċi ta' 'Sibtek'. 'Sibtek' jixxandar illum fis-1.15pm fuq TVM.